Leinster oordonder Bulls in Dublin | Maroela Media
Bismarck du Plessis het met sy lynstaangooie in sy eerste wedstryd vir die Bulls gesukkel. Maar die strydros behoort sterker te vertoon soos wat die toernooi vorder. Foto: Twitter.
'n Leinster-blitzkrieg in die eerste tien minute van die wedstryd het die Bulls van hul voete in Dublin gehardloop. Die Ierse span het binne 'n japtrap met 13 – 0 voorgeloop en dit het ongetwyfeld die grondslag vir hul uiteindelike sege van 31 – 3 gelê.
Dit was 'n Europese vuurdoop soos min vir die Pretorianers – Leinster is immers die Crusaders van die Noordelike Halfrond en hulle verloor nie sommer 'n rugbywedstryd nie.
Tog het Marcell Coetzee se span stelselmatig hul voete gevind, maar aanslane en lystaanblapse is die klein jakkalsies wat die Pretorianers se wingerd verniel het.
'n Drie is nie in die 34ste minuut toegeken nie omdat daar 'n aanslaan in die aanloop tot Madosh Tambwe se suksesvolle afrondingspoging was, terwyl Bismarck du Plessis gesukkel het om sy lynstaanspringers in sy eerste wedstryd vir die Bulls te vind.
Spelers soos Madosh Tambwe en David Kriel het nie te sleg gespeel nie. Foto: Twitter.
Dit was egter steeds beter as daardie rampspoedige uitstappie in Treviso toe Benetton hulle behoorlik opgedons het.
Die Bulls het by tye vandag glad nie slegte rugby gespeel nie; Leinster was bloot net heeltyd beter.
Die kampioenskap staan egter nog in sy babaskoene en daar is nog baie tyd vir Jake White om 'n haas uit die hoed te pluk. Dalk was dit nie 'n slegte dinge om die sterkste teenstanders eerste aan te vat nie; nou weet hulle wat om van die beste in Europa te verwag.
Leinster: Drieë: Josh van der Flier, Andrew Porter, James Tracey en Ross Byrne. Doelskoppe: Jonny Sexton (3) en Byrne. Strafskop: Sexton.
Bulls: Strafskop: Johan Goosen.
A brilliant run by @joshvdf gave @leinsterrugby a solid start early on ???? #URC | #LEIBUL pic.twitter.com/LgUcdRQCbK
Ja Jake White. Dis hoe teenstand lyk. Jou span is heelwat onder standaard.
Ou Martie…… dan wil ek nie die res van die SA spanne teen Leinster sien nie. Jys seker ñ WeePee supporter.
My gooiste maar daai oorsee spanne speel die spel vinnig. Die voorspelers is ook nie groot nie, maar kan naal soos agterspelers. Die Bulls het nie geweet waar om toe te maak nie, en om te dink hulle is die Currie Cup champions.
S. A rugby het met 'n skok grond toe gekom; ons is 5 Jr agter mbt hoe die spel omtwikkel het. Die wereld weet nou, speel vinnig teen S. A spanne want hulle kan nie by die tempo byhou nie. Ons spanne is nie fiks genoeg vir ' n vinnige spelpatroon nie. Dit is tyd dat ons die waarheid moet aanvaar en iets begin doen daaromtrent.
Al raad wat ek vir die Bulls het is dat hulle maar nog spelers moet koop…..miskien ñ paar van Leinster.Dit lyk asof hulle goeie rugby kan speel….